Навбат - Kazan Grand Slam турнирига + АРЕНАДАН ФОТО / Olamsport.com\n03 май 19:40\nНавбат - Kazan Grand Slam турнирига + АРЕНАДАН ФОТО\nЭртадан кейин (5-7 май) Россиянинг Қозон шаҳрида дзюдо бўйича "Катта Дубулға" туркумига кирувчи мусобақа старт олади.\nЖаҳон чемпионати олдидан ўтказиладиган сўнгги IJF турнирида сайёрамизнинг 5 қитъаси 83 давлатидан жами 420 (252 эркак, 168 аёл) нафар дзюдочи иштирок этади. Қозон татамиларида 15 нафар дзюдочимиз юртимиз шарафини ҳимоя қилади. Мураббийлар штаби бу сафар асосан ёшларга урғу қаратган.\nАйни пайтда мусобақа ўтказилувчи "Татнефть Арена"да татамиларни тўшаш жараёни давом этмоқда. Беллашувлар 3 та татамида ташкил этилади. Дзюдочилар уч кун давомида жами 14 та медаллар жамланмаси учун баҳс олиб боришади. Ғолиблар 1000, кумуш медаль эгалари 700, бронза медаль соҳиблари 500 рейтинг очкосига эга бўлади.\nҚозон "Катта Дубулға" мусобақасига мезбонлик қилган Россиянинг тўртинчи шаҳрига айланади. Қозонга қадар Москва, Тюмень ва Екатеринбург шаҳарларида "Катта Дубулға" турнири ўтказилган эди.